Funda isikhokelo sesicelo ngocoselelo, njengoko siqulethe iinkcukacha ezibalulekileyo, eziza kukunceda ekugcwaliseni ifomu yesicelo ngokuchanekileyo.
Gcwalisa ifomu yesicelo ekwelinye icala lephepha kwaye uqinisekise ukuba uwafakile onke amaxwebhu afanelekileyo nokuba utyikityile apho kufuneka ukuba ufake utyikityo lwakho khona.
Kumaziko eengingqi onokuya ngeenyawo kuwo: Khangela kwisikhokelo sesicelo ngeenkcukacha ezithe vetshe.
Isicelo sakho siza kulibaziseka ukuba ngaba awuyiniki onke amaxwebhu afunekayo i-GEMS.
Ukuba ngaba isicelo asikwazanga ukuba singaqwalaselwa, i-GEMS iza kuqhagamshelana nawe kwiintsuku ezi-5 emva kokuba isifumene isicelo sakho.
Qinisekisa ukuba usinika onke amaxwebhu ayimfuneko nalawo kufuneka ekhaphe isicelo.
Oonobumba bamagama Itayitile Mnu., Nksk., Nksz.
Nceda ubhekise kwiCandelo B lesikhokelo sesicelo, ukuze uqinisekise ukuba abo bantu unomnqweno wokubatyumba njengabantu abaxhomekeke kuwe bafanelekile ukuba bangatyunjwa kusini na. Asisayi kukwazi ukunika ifomu yakho ingqwalaselane ukuba iinkcukacha zakho zeSazisi azifakwanga. Ngoko ke kunyanzelekile ukuba uligcwalise eli candelo apha kwifomu.
Nceda ukhethe ISIBONELELO ESINYE KUPHELA kuluhlu olungezantsi lweentlobo zezibonelelo uze uphawule ngo-X kwibhokisi efanelekileyo.
Abafaki-zicelo abaqeshiweyo: Nceda uchaze umvuzo wakho wenyanga ongekafakwa ezinye iimali.
Ukuba ngaba ulilungu/ungumntu oxhomekeke kwilungu lenye ingxowa-mali, nceda uqhoboshele isiqinisekiso sobulungu sengxowa-mali yezonyango obukuyo ngaphambili engqina umhla wokugqibela wobulungu (amakhadi obulungu akonelanga). Kumele uqinisekise ukuba ubucimile ubulungu kwingxowamali yakho yangaphambili phambi kokuba u-inshorwe yi-GEMS.
Imirhumo yenyanga yabaqeshwa abasebenzayo iyatsalwa emivuzweni yabo apho kufanelekileyo.
Iinkcukacha zokubhankisha: Ziyafuneka ukuze kufakwe iimali ezihlawulwayo zelungu, nokuba kutsalwe iimali ekufuneka zihlawulwe lilungu kwiNgxowa-mali. Asisayi kukwazi ukukubuyisela imali ekufuneka uyifumene ukuba awusinikanga iinkcukacha zebhanki yakho.
Banike abalawuli bezempilo naziphi na iinkcukacha ezifunekayo zolawulo nezamanani, kungachazwa ukuba zezikabani na, kodwa oku kuxhomekeke ekubeni ziphathwe njengemfihlelo ngamaxesha onke ezi nkcukacha.
Kubalulekile ukuba kunikwe i-GEMS kunye na-/abameli bayo imvume yokuba ibonisane kunye no(o)gqirha, nesibhedlele okanye kunye nawuphi na umboneleli wezempilo ukuze kuqinisekiswe ukuba lifumana olona nonophelo lunoncedo ilungu.
Iziqulatho zale fomu ziyinyani, zichanekile kwaye ziphelele. Ukuba ngaba kukho okuthe akwachazwa okanye iinkcukacha ezibalulekileyo ezingeyonyani, ndiyayiqonda into yokuba ubulungu bam bungacinywa nokuba kungafuneka ukuba ndibuyise imali yeNgxowa-mali, nayo nayiphi na imali ehlawuliweyo ngenxa yokuwasebenzisa ngokungafanelekanga amalungelo okanye izibonelelo zeNgxowa-mali, ebekungafanelekanga ukuba ibe ihlawulwe, kodwa ilungu lisenokubhena ngokweenkqubo zokubhena.
Ndiyavuma ukuziqhelanisa nemigaqo yale Ngxowa-mali.
Abo ndibatyumbileyo ukuba baxhamle kwiimali zam, ngaphandle kweqabane lam lasemtshatweni/kweqabane, baxhomekeke ngokupheleleyo okanye kancinci kum, abafumani mvuzo wonyaka ongaphezulu kwesixa sesibonelelo sepenshini karhulumente okanye abaqeshwanga sigxina ngomhla wokutyikitywa kwale fomu.
Ndiyaqonda ukuba iinkcukacha zam kunye nezo zokugula kwam (ezifunyenwe kubanonopheli bezempilo ngemvume yam ecacileyo), ziza kugcinwa ziyimfihlelo.
Ndiyayiqonda into yokuba impilo yam kunye naleyo yabantu abaxhomekeke kum kunye neenkcukacha zam okanye ezabantu abaxhomekeke kum eziyimfihlelo zisenokusetyenziswa kuphando, njengeenkcukacha zamanani, kulawulo lononophelo nasekuqulunqweni kweengxelo, nokuba nakuphi na ukutyeshelwa koku kusenokuba lulwaphulo lobumfihlelo.
Ndiyaqonda ukuba xa i-GEMS ithe yanomnqweno wokusebenzisa iinkcukacha zam okanye ezabantu abaxhomekeke kum eziyimfihlelo, ngenye indlela ngaphandle kwezi zikhankanyiweyo kwesi sifungo, kufuneka ukuba i-GEMS ifumane enye imvume kum nakubantu abaxhomekeke kum.
Ndiyaqonda ukuba iinkcukacha zam kunye neenkcukacha zempilo yam azizukusetyenziswa kwimicimbi yoshishino okanye yorhwebo.
Ndiyayiqonda into yokuba i-GEMS ivumile ukuba abantu abathile bangaphakathi kuyo kunye namaqela angaphandle enezivumelwano nawo mabafikelele kwiinkcukacha zamalungu nakwezo ziphathelele kwimpilo yawo.
Ndiyaqonda ukuba i-GEMS kunye namaqela angaphandle enezivumelwano nawo baza kusebenzisa iinkcukacha zonyango/zempilo/zokuxilongwa/zeenkqubo ezinikezelwe ukuba zisetyenziswe kwezi zinto zilandelayo - ukuqwalaselwa kwefomu yesicelo sobulungu, intlawulo yamabango, ukubalwa kwezibonelelo zamalungu kunye neenkqubo zolawulo lomngcipheko.
Ndiyaqonda ukuba i-GEMS ingene kwizivumelwano zobumfihlelo nawo onke amaqela angaphandle asetyenziswayo afikelelayo kwiinkcukacha zabantu abonyulwe njengabanelungelo lokuxhamla kwiimali zam, ngenxa yokuba ihambisa kwaye ilawula iinkcukacha, ngenxa yolawulo okanye ngenxa yamalungelo ononophelo ewalawulayo.
Ndiyayiqonda into yokuba bonke abasebenzi abangaphakathi kwi-GEMS kunye namaqela angaphandle asetyenziswayo abophelelekile ngenxa yezivumelwano zobumfihlelo zangaphakathi.
Ndiyaqonda ukuba i-GEMS iza kuqinisekisa ukuba akhona amanyathelo awoneleyo okhuseleko lweenkcukacha.
Ndiyaqonda ukuba xa kuthe kwadizwa iinkcukacha eziyimfihlelo, i-GEMS ithathela kuyo uxanduva loku kwaye oku kuza kuthatyathelwa amanyathelo afanelekileyo okukulawula oku, ngokweenkqubo zangaphakathi ze-GEMS.
Ndiyathembisa ukuba ndiza kuyilandela imigaqo neenkqubo ze-GEMS, baza kwenza njalo nabo baxhomekeke kum.
Apha ndigunyazisa i-GEMS ngokupheleleyo ukuba iphumeze ukuhlawulwa kwemirhumo yenyanga kwangoko emva komhla wokujoyina.
Ndiyavuma ukuba ndiyayazi into yokuba i-GEMS ingaqalisa imisetyenzana yolawulo lwamatyala kum, njengoko kuchaziwa kwimigaqo yeNgxowa-mali, ukuba kunokwenzeka ndiphose iintlawulo zemirhumo okanye nayiphi na imali ekumele ndiyihlawule i-GEMS.
Andililo ilungu lenye iingxowa-mali yezonyango, ngokunjalo nabo baxhomekeke kum.
zokuguquka kwesimo eso.
Ndiza kuyazisa i-GEMS kwiiyure ezingama-48 ubuncinane phambi kokuba ndilaliselwe ukugula okungangxamisekanga esibhedlele. Ndiyavuma ukuba xa ndithe ndasilela ekukwenzeni oku, kumele ukuba ndihlawule inxalenye yemali yasesibhedlele ngokwam.
Ndiyavuma ukuba iNgxowa-mali/abameli bayo baza kuhlawula amabango abawabona esemthethweni ngokwemigaqo yeNgxowa-mali.
Imigaqo iza kusebenza ngalo lonke ixesha, kwaye ndiyayamkela into yokuba iileta, izigidimi zeendaba kunye neencwadana azithathi ndawo yemigaqo yeNgxowa-mali.
Ndiyavuma ukuba zonke iincoko eziphakathi kwam neNgxowa-mali okanye amaqela ayo agunyazisiweyongezivumelwano zingarekhodwa.
Iinkcukacha zelungu nezonyango (ezifunyenwe kubaboneleli bezempilo ngemvume ecacileyo yelungu) ziza kugcinwa njengemfihlelo.
Iinkcukacha zelungu (ezelungu buqu nezempilo yalo) azizukusetyenziselwa iinkqubo zoshishino zenkampani okanye zithengiswe kurhwebo.
Akhona amanyathelo okukhusela iinkcukacha.
Iyabanika abantu abathile bangaphakathi kunye namaqela athile enezivumelwano nawo imvume yokufikelela kwiinkcukacha zamalungu engxowa-mali kunye nezempilo yawo.
INgxowa-mali kunye namaqela enezivumelwano nawo aza kusebenzisa iinkcukacha zonyango/ zempilo/ zokuxilongwa/zeenkqubo ezinekezelwe ukuba zisetyenziswe kwezi zinto zilandelayo - ukuqwalaselwa kwefomu yesicelo sobulungu, intlawulo yamabango, ukubalwa kwezibonelelo zamalungu kunye neenkqubo zolawulo lomngcipheko.
Bonke abasebenzi abangaphakathi kwiNgxowa-mali kunye namaqela angaphandle asetyenziswayo abophelelekile ngenxa yezivumelwano zobumfihlelo zangaphakathi.
I-GEMS iqinisekile ukuba ingene kwizivumelwano zobumfihlelo nawo onke amaqela angaphandle ewasebenzisayo nafikelelayo kwiinkcukacha zabantu abonyulwe njengabanelungelo lokuxhamla kwiimali zelungu, ngenxa yokuba ehambisa kwaye elawula iinkcukacha, ngenxa yolawulo okanye ngenxa yamalungelo ononophelo ewalawulayo.
Xa kuthe kwadizwa iinkcukacha eziyimfihlelo, iNgxowa-mali ithathela kuyo uxanduva lwako oku kwaye oku kuza kuthatyathelwa amanyathelo afanelekileyo okukulawula, ngokweenkqubo zangaphakathi zeNgxowa-mali.
Uyacelwa ukuba ungasithumeli esi sikhokelo xa uthumela ifomu yakho yesicelo egcwalisiweyo.
Ikopi yeSazisi selungu eliyintloko.
Ifomu u-M2 le kumele ingeniswe neefomu zesicelo xa ufuna ukutshintsha iinkcukacha zakho zengxowa-mali yonyango kunye nokuqhubekeka nokufumana kwala mali yesibonelelo (sabsidi) inye.
Iifomu i-Z583 xa uzakudla umhlalaphantsi kwaye ufuna ukwenza isicelo sokuba uqhubekeke nobulungu bakho okanye ukuba ungumntu oxhomekekileyo ofuna ukuqhubekeka nobulungu lakuba iLungu eliyiNtloko liswelekile.
Kunyanzelekile ukuba kugcwaliswe zonke iinkcukacha kwi-Candelo A, apho kufanelekileyo.
INombolo ye-Persal/yoMqeshwa/yomhlala-phantsi: INombolo yakho ye-Persal iyafumaneka kwiphetshana elibonisa iinkcukacha zomvuzo wakho. Abadla umhlala-phantsi: Nceda unikeze inombolo yakho yoMhlala-phantsi ebhalwe kwimbalelwano yakhookanye kwiSiqinisekiso soMhlala-phantsi esiphuma kwiCandelo loLawulo-mali.
Kunyanzelekile ukugcwalisa iinkcukacha zeSazisi sabaxhomekeke kuwe kweli candelo. Asisayi kukwazi ukunika isicelo sakho ingqwalaselane ukuba awusinikanga le nkcukacha.
Akukho bantu baxhomekeke kuwe banelungelo lokuba ngamalungu, ngaphandle kwabo badweliswe kule theyibhile ingezantsi.
Ukuba ngumtshato wesintu, kufuneka i-affidavit evela kwilungu engqinisisa ukuba umlingane uluxanduva lwakhe.
Kufuneka isetifikethi somtshato ukuba utshatile kwaye ifani yakho yohlukile kweyeLungu eliyiNtloko.
Nekopi yoxanduva ngokomthetho lokuba ubonelelwe ngenkxaso yezonyango ngokwesivumelwano sokuqhawulwa komtshato okanye ngokomyalelo wenkundla ukuba kube njalo.
Icandelo lomntu oxhomekekileyo eligcwalisiweyo kwifomu yesicelo. Qaphela: Ukuba ifani yomntwana yahlukile kule yeLungu eliyiNtloko, kufuneka i-affidavit engqinisisa ukuba lo mntwana luxanduva lwakho kwaye uchaze izizathu zokuba iifani zahluke. (I-affidavit efungelweyo kumele igcwaliswe liLungu eliyiNtloko) Qaphela: Umlingane kumele abe ubhalisiwe ukuze ufake umntwana wakhe.
Ne-affidavit evela kwilungu nengqina ukuba umntwana akakho kwiziko likarhulumente.
I-affidavit evela kwilungu eliyintloko nengqina ukuxhomekeka ngokwemali. Qaphela: Umlingane kumele abe ubhalisiwe ukuze ufake umntwana wakhe.
Ukuba ifani yomntu oxhomekekileyo yahlukile kule yeLungu eliyiNtloko, kufuneka i-affidavit engqinisisa ukuba lo uxhomekekileyo luxanduva lweLungu eliyiNtloko kwaye uchaze izizathu zokuba iifani zahluke.
I-affidavit evela kwilungu nengqina ukuba ababonelelwa baxhomekeke kulo ngezemali.
Qaphela: Umntwana welungu okanye womlingane welungu kumele abe ubhalisiwe ukuze kufakwe umntwana wasebukhweni.
Qaphela: Ukuba umzali womntwana naye ubhaliswe njengombonelelwa, kufunwa i-affidavit evela kwiLungu eliyiNtloko yomzukulwana okanye yomzukulwana womzukulwana kuphela.
Ne-affidavit efungelweyo engqinisisa ukuxhomekeka kwabatshana kwiLungu eliyiNtloko ngezemali. (I-affidavit efungelweyo kumele igcwaliswe liLungu eliyiNtloko nomntakwalo ukuba ukhona) Qaphela: Abatshana beLungu eliyiNtloko okanye bomlingane weLungu eliyiNtloko bangabhaliswa njengababonelelwa. Qaphela: Ukuba umzali womntwana ubhalisiwe njengoxhomekekileyo kufunwa i-affidavit evela kwiLungu eliyiNtloko ngomtshana kuphela.
Kufunwa iincwadi zeSazisi kunye nezatifikethi zokuzalwa zabo bonke ababonelelwa belungu.
Nceda uqaphele ukuba abantu abadala abaxhomekeke kuwe kungafuneka baqwalaselwe minyaka le ukuba ingaba basakulungele na ukuba ngamalungu. Amalungu kufuneka aveze ubungqina minyaka le bokuba eneneni ababonelelwa abangaphezu kweminyaka e-21 ubudala baxhomekeke kubo, ngaphandle kwabo bayimilwelwe.
Ukuba ngaba kufuneka ungenise ingxelo efungelweyo kumele ukuba uye kwisikhululo samapolisa esikufutshane kuwe okanye uye nakowuphi na umntu ogunyazisiweyo ukuba abe ngumkhomishinala ofungisayo ukuze aqinisekise ukuba iinkcukacha ozinika i-GEMS ziyinyani kwaye zichanekile.
Nceda ukhethe ngocoselelo, njengoko ungazukukwazi ukukutshintsha oko ukukhethileyo enyakeni, ngaphandle kokuba ufumane imvume yeBhodi yabaLawuli.
Izibonelelo zakho zokugula ungalaliswanga esibhedlele kunye nezinye ezihlanganisiweyo ziza kubalwa ukususela kumhla wokujoyina kwakho ukuba ngaba loo mhla ayinguwo umhla woku-1 kuJanuwari. Oku kuthetha ukuba izibonelelo zakho ziza kubalwa zilungelelane nexesha lobulungu bakho elishiyekileyo kuloo nyaka, ukususela kumhla wakho wokujoyina.
Uza kuba nako ukusitshintsha isibonelelo osikhethileyo ekupheleni konyaka ngamnye, siqalise ukusebenza ngomhla wokuqala wonyaka olandelayo.
Kufuneka uwubhale umhla onqwenela ukujoyina i-GEMS ngawo kwiCandelo D lefomu yesicelo.
Umhla wokwamkelwa kwakho umele ukuba ube ngumhla wokuqala enyangeni.
Apho unako, qinisekisa ukuba umhla wokwamkelwa kwakho kwi-GEMS uwulandela ngqo umhla wokuphuma kwakho kwingxowa-mali obukuyo ngaphambili, njengokuba ukuqhawuka kobulungu bakho phakathi kwale Ngxowa-mali intsha naleyo indala kunganegalelo elingelihlanga kwinkxaso-mali yoMqeshi wakho.
Ukuba ngaba akubhalwanga mhla, umhla wokubhaliswa kwakho uza kuthathwa njengosuku lokuqala lwenyanga elandelayo, ukuze kungadaleki ukuba ube semva ngemirhumo.
Ukuba ngaba umhla wokujoyina owukhethileyo ubangela ukuba ube semva ngemirhumo, le mirhumo iza kutsalwa emvuzweni wakho okanye kwi-akhawunti yakho yebhanki (apho kufanelekileyo).
Kubaqeshwa abatsha, umhla wakho wokubhalisa awukwazi ukuba ube ngaphambili kunalowo wokuqeshwa kwakho.
Abafaki-zicelo abadla umhlala-phantsi: Ncedani nigcwalise ifomu u-M2 no-Z583 engqina inkxaso-mali yeSebe leCandelo loLawulo-mali. Ezi fomu zifumaneka kwiwebhusayithi ye-GEMS kwa-www.gems.gov.za okanye ngokutsalela umnxeba kwiZiko lemiNxeba kwa-0860 00 4367.
Umthetho umisela ukuba awuvumelekanga wena okanye abo baxhomekeke kuwe ukuba babhaliswe kwiingxowa-mali zezonyango ezimbini ngaxeshanye.
Nceda uqhagamshelane nengxowa-mali yakho yezonyango yangaphambili uze ubacele ukuba bakunike isiqinisekiso sobulungu esibonisa umhla wokuphelelwa kobulungu, njengobungqina bobulungu bakho.
Nceda uqaphele into yokuba, ukuba ngaba isiqinisekiso sakho sobulungu asiwuchazi umhla wokuphelelwa kobulungu bakho, asizukukwazi ukusisebenzisa. Ungalibali ukugcwalisa nokuthumela ileta yokuyeka kwakho ebonisa ukuphelelwa kobulungu bakho kwingxowa-mali yezonyango yangaphambili, ukuba ngaba awukakwenzi oku.
Ukuba ngaba awukwazi ukusifumana esi siqinisekiso sobulungu, siza kuyamkela ileta echaza ukuphelelwa kobulungu bakho njengobungqina bokurhoxa kwakho kuyo, ukuba ngaba le leta ibhalwe kwiphepha elineenkcukacha ezisemthethweni zeNgxowa-mali.
Ukuba ngaba ufumanisa ingxaki ekuyekiseni ukutsalwa kwemirhumo yakho emvuzweni wakho yingxowa-mali yezonyango yakho yangaphambili, nceda ucele iCandelo lezabaSebenzi ukuba likurhoxise ngokwalo, okanye ukuba awukwenzi oku, i-GEMS ayizukukwazi ukutsala imali yomrhumo wakho emvuzweni wakho.
Kunyanzelekile ukugcwalisa eli candelo ngokupheleleyo, njengokuba ifomu yesicelo yakho ingasayi kunikwa ngqwalaselane ukuba awuzibhalanga iinkcukacha zebhanki.
Nceda uqinisekise ukuba uyawafunda ngocoselelo la macandelo phambi kokuba utyikitye kwifomu yakho yesicelo.
Ncedani niqaphele: Ifomu yakho yesicelo ayizikuqwalaselwa ukuba ngaba awuyityikityanga.
Ukuba ngaba ukhetha ukujoyina i-Sapphire okanye i-Beryl njengesibonelelo sakho, kufuneka ukuba uqaphele ukuba ezi zibonelelo zihambelana nothotho lwababoneleli bezempilo abakhethiweyo (network). Oku kuthetha ukuba wena kunye nabo baxhomekeke kuwe kufuneka ukuba nisebenzise kuphela abo baboneleli beenkonzo zempilo banezivumelwano kunye noNxibelelwano lwe-GEMS. Ugqirha wakho/ugqirha wakho wamazinyo omsebenzisayo ngoku usenokungabikho kuluhlu loogqirha abangababoneleli boNxibelelwano lwe-GEMS. Ukuba kunjalo oku, kufuneka utsalele umnxeba kwiZiko lemiNxeba le-GEMS kwa-0860 00 4367, ukuze ufumane ugqirha okanye umboneleli wenkonzo yezempilo onokumsebenzisa engingqini yakho.
I-GEMS izimanye namawaka-waka oogqirha, abamazinyo kunye nabanye ababoneleli ngeenkonzo zolondolozo lwempilo ukuze banike amalungu ixwebhu lokubhalisa ababoneleli elenziwe ngobuchule nelenza amalungu abe nokufikelela kubaboneleli. Aba baboneleli bavumile ukungahlawulisi amalungu ngaphezulu kwamaxabiso eNgxowa-mali, nto leyo ethetha ukuba akudingeki ukhuphe mali epokothweni yakho xa uye kubonana "noMhlobo we-GEMS".
I-GEMS ibonelela ngezibonelelo zamayeza ezifo ezondeleyo kuwo onke amalungu. Ukuze ube nelungelo lokusebenzisa amayeza ezifo ezondeleyo, kumele ukuba ubhalise kwinkqubo yamayeza ezifo ezingapheliyo, emva kokuba ufumene imbalelwano ekwazisayo ukuba ulilungu elibhalisweyo le-GEMS.
Namayeza abiza kakhulu exeshana, aza kuthintela olunye unyango olubiza kakhulu, olufana nokulaliswa esibhedlele.
Wakube ubhalisiwe kule nkqubo, amayeza akho agunyazisiweyo aza kuhlawulwa ngokupheleleyo, kodwa oku kuxhomeke ekubeni uwafumana kwikhemesti etyunjiweyo ukuba ibe ngumthumeli wamayeza akho (i-Medipost). Ugqirha wakho woNxibelelwano lwe-GEMS uza kukuncedisa kula malungiselelo.
Kufuneka kugcwaliswe ifomu eyahlukileyo ngelungu ngalinye losapho elidinga amayeza ezigulo ezondeleyo.
Gcina ikopi yefomu yakho egcwalisiweyo ukuze ube nayo kwiirekhodi zakho.
Qhoboshela uthotho lohlolo olwenziweyo oluxhasa isicelo/uphando olukhethekileyo oluqhutyiweyo kunye neengxelo ezithethelelayo (xa kufuneka oku) ukuze kuthintelwe ukulibaziseka kokuqwalaselwa kwesicelo sakho.